เรื่องร้องเรียน (กีดขวาง,ถนน,ความสะอาด) วันที่ 2022-08-26 13:50:31 — แขวงดินแดง เขตดินแดง กรุงเทพมหานคร
ตามที่ข้าพเจ้าได้แจ้งเรื่องเมื่อวันที่ 23 ส.ค. 65 ว่า "มีกระถางต้นไม้หลายใบ ที่นั่งหิน กรวย และยางรถยนต์ ตั้งและวางกีดขวางทางจราจร และอยู่บนพี้นที่สาธารณะ อยากให้ทาง กทม. ดำเนินการเคลียร์สิ่งดังกล่าวให้ด้วยครับ เพราะอยากให้ถนนในซอยเป็นระเบียบเรียบร้อย" และได้มี จนท.ฝ่ายเทศกิจ เขตดินแดง เข้ามาดำเนินการเมื่อวันที่ 25 ส.ค. 65 และแจ้งในฟองดูว์ว่า "เจ้าหน้าที่ได้ดำเนินการจัดระเบียบมิให้มีการตั้งวางกีดขวางทางสัญจรเรียบร้อย" แล้วนั้น ข้าพเจ้าชื่นชมในการปฏิบัติหน้าที่ และประเมินให้5ดาว แต่บัดนี้ ณ วันที่ 26 ส.ค. 65 เวลาประมาณ 10.20 น. ได้มี จนท.ฝ่ายเทศกิจ เขตดินแดง เข้ามาอีกครั้ง และไม่รู้ว่าเจ้าหน้าที่เจรจาเช่นใดบ้าง กระถางต้นไม้หลายใบ ที่นั่งหิน กรวย และยางรถยนต์กลับมาอยู่กีดขวางทางจราจรเช่นเดิม ระเบียบกฎเกณฑ์ของสังคมง่ายๆ ยังไม่สามารถปฏิบัติได้ สังคมจะเป็นระบบระเบียบได้เช่นไร ฉะนั้น จนท.กทม. ควรส่งเสริมหรือสนับสนุนให้ประชาชน กทม. ปฏิบัติให้ถูกต้องตามระเบีบบ เพื่อให้ กทม. เป็นเมืองน่าอยู่ สะอาดและเป็นระเบียบ คนในสังคมปฏิบัติตามกฎหมาย ดังนั้น ใคร่ขอความกรุณาให้ กทม. พิจารณาดำเนินการในเรื่องดังกล่าวอีกครั้ง ทั้งนี้ ขอความอนุเคราะห์ย้ายถังขยะไปตั้ง ณ จุดอื่นด้วย เพราะกลิ่นขยะโชยมารบกวนผู้ที่พักที่พักอาศัยในคอนโด ทั้งนี้ ข้าพเจ้าคาดหวังว่าจะได้รับการดำเนินการโดยด่วนจากท่าน เพราะเรื่องดังกล่าวจะสะท้อนถึงประสิทธิภาพของฟองดูว์ของผู้ว่าชัชชาติ หรือหากท่านมิสามารถดำเนินการได้ อาจจะต้องดำเนินการร้องเรียนผู้ว่าชัชชาติโดยตรงต่อไป จึงเรียนมาเพื่อพิจารณาดำเนินการ ขอบพระคุณครับ